OBSERVATIONES ZOOLOGICAE. 
82 
Quum aliquando in conclavi valde mansuefactus libere discurreret , accidit 
ut aci fenestram tranquillus erecto situ sederet , et elevato uno pede anteriore 
attentionem exprimens , in publicum prospiceret , ultra horae minutum. At- 
que id iterato. 
Palmam alteram vel utramque pectori applicat , dum attentus in rem 
aliquam est. 
Aulaea nunquam adscendit , uti fecerat alter iste , qui in summo culmine 
et prope contignationem sedere amabat. 
Videndum an fames fuerir, quae hora vespertina nona prioribus Brumarii 
diebus adhuc vigilem fecit. Nam panem eo tempore praebitum avide edit. 
Ista dormituritio , quae in altero isto mansuetissimo olim , nunquam mihi 
observata in hoc. 
Octava hora matutina plerumque somno adhuc erat sepultus. Tum oculos 
fricans , oscitans , pandiculans nido exiit. 
Quum prior ille olim nutritus , ubi pastus esset , in loco aliquo dormiret 
somnoque sepultus jaceret , hic semper vivacissimus nunquam se quieti tra- 
didit. Postea tamen in sinu meo quievit. 
Pedes madefacere, ut cibum ex vase aqua pleno extrahat, non reformidat. 
Mingit , inter currendum , parce. 
Rarius supellectilem comminxit, sed in angulum conclavis secessit, oculis 
meritando voluptatem quasi exprimens. Vidi tamen etiam super tabula ad 
fenestram mingere et cacare unum stercusculum , tranquille sedendo. 
Caput pede posteriore eum scalpere , semel omnino vidi , aut aliquoties , 
sed raro. 
Non comit se manus saliva humectando et aures faciemque abstergendo ut 
alii glires facere solent. Caudam raro manibus stringit , ipsas palmas quan- 
doque lavat. 
Eatenus quoque immundus , quod in cavea spatiosa , educationi fringilla- 
rum canariarum dicata, quum in uno angulo nidum ex cannabe et muscis 
haberet , in opposito vasculum aqua plenum semper nidi ciborumque partibus 
plenum , et regionem circumcirca madidam habuit , quamvis vas nunquam 
subverterit , neque in illud insiluisse , et pedes caudamque madefecisse viderim. 
In arena , qua cavea ejus conspergebatur, cupidissime se volutavit. 
Saltum molitus est quinque pedum , nec prorsus attigit. Quandoque toto 
abdomine humi extenso , capiteque porrecto , terraeque applicato jacet , quod 
alter ille prior eodem modo facere solebat. 
